Publication: Magyar Közlöny
Issue: MK-2007-113 (Year: 2007, Number: 113)
Era: 2004-2010
Section: szóló 1997. évi C. törvény (a továbbiakban: Ve.)
Paragraph Index: 1149

2007. júniusi találkozóján hozott megállapodás szerinti EU alapszerzõdés Magyar Köztársaságra vonatkozó, kötelezõ érvényû hatályát?” Az Országos Választási Bizottság a népszavazáson feltenni kívánt kérdés vizsgálatát követõen megállapította, hogy az a választópolgárok számára félrevezetõ és megtévesztõ. Az Európai Tanács brüsszeli ülésén, 2007. június 23-án, ugyanis mindössze egy kormányközi konferencia összehívásáról született döntés, melynek résztvevõit megbízták, hogy 2007 végéig készítsék el az intézményi reformról szóló új szerzõdés tervezetét. Másrészrõl az Országos Választási Bizottság megállapította, hogy a fent említett, a jövõben megkötésre kerülõ szerzõdés kötelezõ hatályának elismerésérõl országos népszavazás nem tartható. A Magyar Köztársaság ugyanis az Európai Unióhoz történõ csatlakozással elismerte az Európai Unió alapszerzõdéseinek Magyarországra is kiterjedõ, kötelezõ hatályát. A népszavazásra feltenni kívánt kérdés ezáltal az Alkotmány 28/C. § (5) bek. b) pontjában rögzített tilalomba ütközik, mely szerint nem lehet országos népszavazást tartani hatályos nemzetközi szerzõdésbõl eredõ kötelezettségekrõl, illetve az e kötelezettségeket tartalmazó törvények tartalmáról. Mindezekre tekintettel az Országos Választási Bizottság a rendelkezõ részben foglaltak szerint határozott. II. A határozat az Alkotmány 28/C. §-án, az országos népszavazásról és népi kezdeményezésrõl szóló 1998. évi III. törvény 2. §-án és a 10. §-ának b) pontján, a jogorvoslatról szóló tájékoztatás a Ve. 130. §-ának (1) bekezdésén alapul. Dr. Szigeti Péter s. k., az Országos Választási Bizottság elnöke Az Országos Választási Bizottság 301/2007. (VIII. 23.) OVB h a t á r o z a t a Az Országos Választási Bizottság a választási eljárásról

Source: https://magyarkozlony.hu/hivatalos-lapok/2b225007b3d99ca781581364e9a3526e52b9fd0a/dokumentumok/129f484aef5a22ef8f194481b0df306052a02b92/letoltes